**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

**POSĖDŽIO PROTOKOLAS**

2022-02-10 Nr. TAR-14

Posėdis vyko 2022-02-03. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

1. SVARSTYTA. Klaipėdos miesto savivaldybės 2022–2024 metų strateginio veiklos plano patvirtinimas.

Pranešėjas G. Neniškis teigė, kad šis Klaipėdos miesto savivaldybės (toliau – Savivaldybė) tarybos (toliau – Tarybos) sprendimo projektas teikiamas, siekiant patvirtinti Savivaldybės Strateginį veiklos planą (toliau – SVP), kuriuo vadovaujantis organizuojama savivaldybės veikla bei pagal jo programas sudaromas savivaldybės biudžetas. SVP rengimo ir derinimo procedūros nustatytos Savivaldybės strateginio planavimo tvarkos apraše, patvirtiname Savivaldybės tarybos 2020 m. rugsėjo 24 d. sprendimu Nr. T2-229. SVP projektas parengtas vadovaujantis Klaipėdos miesto savivaldybės tarybos 2021 m. gegužės 27 d. sprendimu Nr. T2-135 patvirtintu Klaipėdos miesto savivaldybės 2021–2030 metų strateginiu plėtros planu, Klaipėdos miesto savivaldybės tarybos 2019 m. liepos 25 d. sprendimu Nr. T2-247 patvirtintais Klaipėdos miesto savivaldybės 2019–2023 metų veiklos prioritetais, kitais savivaldybės tarybos sprendimais, įtakojančiais savivaldybės veiklos organizavimą bei finansavimą. Pristatė visas strateginio veiklos plano programas, programų finansavimą, programų finansines apimtis.

KMSA darbuotojai atsakė į Komiteto narių klausimus.

R. Didžiokas pastebėjo, kad yra pridėtas raštas nuo frakcijų „Klaipėdiečiams“, TS-LKD, „Vardan Klaipėdos“, prašė pristatyti jį.

S. Kačerauskaitė pagarsino siūlymą nuo frakcijų „Klaipėdiečiams“, TS-LKD, „Vardan Klaipėdos“ įtraukti į strateginį veiklos planą priemonę – „Pastatyti regioninį ne žemesnės kaip UEFA 4 kategorijos futbolo stadioną“ ir numatyti siektinus rodiklius: 2023 metais įvertinti turimos regioninio stadiono galimybių studijos rekomendacijas, veiksmų grafiką, finansavimo poreikį, esant reikalui galimybių studiją patikslinti, o 2024 metais organizuoti architektūrinį konkursą.

L. Juknienė siūlė balsuojant apsispręsti dėl frakcijos „Klaipėdiečiams“, TS-LKD, „Vardan Klaipėdos“ siūlymo įtraukti į strateginį veiklos planą priemonę „Pastatyti regioninį ne žemesnės kaip UEFA 4 kategorijos futbolo stadioną“ ir numatyti siektinus rodiklius: 2023 metais įvertinti turimos regioninio stadiono galimybių studijos rekomendacijas, veiksmų grafiką, finansavimo poreikį, esant reikalui galimybių studiją patikslinti, o 2024 metais organizuoti architektūrinį konkursą (BALSUOTA: už – 6 (L. Juknienė, A. Cesiulis, R. Didžiokas, R. Idzelevičius, E. Kvederis), susilaikė – 1 (N. Puteikienė), prieš – 0). Siūlymui pritarė.

L. Juknienė siūlė balsuojant apsispręsti dėl sprendimo projekto (BALSUOTA: už – 4 (L. Juknienė, A. Cesiulis, R. Didžiokas, R. Idzelevičius,), susilaikė – 2 (N. Puteikienė, E. Kvederis), prieš – 0). Sprendimo projektui pritarė.

NUTARTA:

1.1. Pritarti sprendimo projektui;

1.2. Siūlyti įtraukti frakcijos „Klaipėdiečiams“, TS-LKD, „Vardan Klaipėdos“ siūlymą į strateginį veiklos planą priemonę „Pastatyti regioninį ne žemesnės kaip UEFA 4 kategorijos futbolo stadioną“ ir numatyti siektinus rodiklius: 2023 metais įvertinti turimos regioninio stadiono galimybių studijos rekomendacijas, veiksmų grafiką, finansavimo poreikį, esant reikalui galimybių studiją patikslinti, o 2024 metais organizuoti architektūrinį konkursą.

Posėdžio pirmininkė Laima Juknienė

Posėdžio sekretorė Marija Petrulienė